પાટણ જીલ્લામાં ગત ચોમાસામાં બારે મેઘ ખાગા થતા જ્યાં જોવો ત્યાં પાણી જ પાણી જેવી સ્થિતિનું નિર્માણ થયું હતું અને અતિવૃષ્ટીએ કાળોકેર વરસાવ્યો હતો. જેમાં હજારો પશુઓ અને ૧૦ થી વધુ લોકોના જીવ પાણીમાં હોમાયા હતા તો જીલ્લાના ૧૦૦ થી વધુ ગામો સંપર્ક વિહોણા બન્યા હતા ત્યારે આ વર્ષે પણ ધોધમાર વરસાદની આગાહી હોઈ પાટણ જીલ્લાના ૧૧૦ ગામો પૂરગ્રસ્ત ગામો નીચાણવાળા વિસ્તારમાં વસવાટ કરતા હોઈ ફરી પાણીમાં ગરકાવ ના થાય અને સંપર્ક વિહોણા ના બને તે માટે ડીઝાસ્ટર વિભાગ દ્વારા પ્રિમોન્સુન પ્લાન તૈયાર કરી આગામી મુશળધાર વરસાદમાં દેખાતા ખતરાના એધાણને પહોચી વળવા વિવિધ આયોજનો ઘડ્યા છે પરંતુ પૂરગ્રસ્ત ગામોએ સ્થળાંતર કરવાની ના પાડતા ગામો પર અતિવુંષ્ટિનું જોખમ મંડરાવા લાગ્યું છે. જેને લઇ તંત્ર હાલમાં ભીસમાં જોવા મળી રહ્યું છે.